‘આશિકી ૨’ની સુપર સફળતા પછી ‘એક વિલન’નાં ગીતોએ પણ જલસો કરાવ્યો એટલે એટલું તો સ્પક્ટ હતું કે આ ફિલ્મને ઓપનિંગ તો સારું મળશે. ઉપરથી એના પ્રોમોએ પણ લોકોમાં આતુરતા જગાવેલી કે ફિલ્મમાં એક્ઝૅક્ટ્લી છે શું. ૧૨૯ મિનિટની આ ફિલ્મ શરૂ થાય એની પહેલી ૧૫ મિનિટમાં જ એવો આંચકો આપે છે કે લોકોનું કુતૂહલ મોંઘવારીની જેમ ઊંચું જતું રહે. એ પછી ડિરેક્ટર મોહિત સૂરિ આપણને ફ્લૅશબૅક અને વર્તમાન વચ્ચે અપડાઉન કરાવતા રહે છે, જેમાં ભારતીય ફિલ્મોમાં ભાગ્યે જ જોવા મળે છે એવા સિરિયલ કિલરની વાત આવે છે.